《和题泽民庙》
宋代·赵希逢

落霞晴云淡白黎，何人清梦绕山溪。
邯郸枕上占炊黍，审雨堂中慰望霓。
血食不随今古变，洪休直与国家齐。
乞灵仆仆纷行客，得意都忘筌与蹄。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。